དབྱར་དགུན་གནང་སྐབས་ཀྱི་གཞི་རིམ་སློབ་གསོའི་བྱེད་སྒོ་འདི་ནི།མཚོ་སྔོན་མི་རིགས་སློབ་ཆེན་བོད་རིག་པའི་སློབ་གླིང་གི་སློབ་མས་གཞི་རིམ་སློབ་གསོའི་དང་བླངས་ལ་འབྲེལ་ཡོད་དགེ་རྒན་གྱིས་སྣེ་ཁྲིད་པའི་སློབ་ཆེན་སློབ་མས་རིག་གནས་སློབ་གསོའི་ཞབས་ཞུ་གྲོང་སྡེ་ལ་བསྐྱོད་པའི་བྱེད་སྒོ་ཞིག་ཡིན།བྱེད་སྒོ་དེར་བརྒྱུད་ནས་སློབ་ཆེན་སློབ་མས་སྤྱི་ཚོགས་ཉམས་མྱོང་གི་ནུས་པ་འདོན་སྤེལ་དང་སྤྱི་ཚོགས་ཀྱི་འགན་འཁྲིའི་འདུ་ཤེས་སྐྱེད་སྲིང་བྱེད་པ།སློབ་གྲྭའི་ཀུན་སྤྱོད་སློབ་གསོ་གཞི་རིམ་དུ་ལག་བསྟར་བྱེད་པ་བཅས་ལ་གཞིགས་ནས་སྒྲུབ་པ་ཡིན་ལ།སྐུ་འབུམ་དགོན་གཞུང་གིས་བསྟུད་མར་ལོ་ངོ་གསུམ་གྱི་རིང་གཞི་རིམ་སློབ་གསོའི་བྱེད་སྒོ་འདིའི་དགེ་རྒན་གྱི་ཟླ་ཕོགས་དང་སྨན་བཅོས་འགན་སྲུང་།དཔེ་དེབ་ཉོ་ཆས་ཡོད་ཚད་གནང་སྦྱིན་བྱས་ཏེ་རྒྱབ་སྐྱོར་བླ་མེད་གནང་།